Diari Oficial de la Generalitat Valenciana


Sumari del DOGV 5005, del 13-05-2005 (2005/5195)

ORDRE de 28 d'abril de 2005, de la Conselleria d'Agricultura, Pesca i Alimentació, per la qual s'estableix un pla d'actuació en els ramats domèstics per a la prevenció de sarna sarcòptica en la fauna salvatge.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/04/28/(1)/dof/vci/html**

### Dades del document

Número de DOGV
:   5005

Data del DOGV
:   13-05-2005

Secció del DOGV
:   I. DISPOSICIONS GENERALS

Número del document
:   2005/5195


Data del document
:   28-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * caprí
    * programa d'actuació
    * oví
    * malaltia animal
    * legislació veterinària

ORDRE de 28 d'abril de 2005, de la Conselleria d'Agricultura, Pesca i Alimentació, per la qual s'estableix un pla d'actuació en els ramats domèstics per a la prevenció de sarna sarcòptica en la fauna salvatge. [2005/M5195]
  
La Conselleria d'Agricultura, Pesca i Alimentació i la Conselleria de Territori i Habitatge estimen necessari posar en marxa un pla d'actuació l'objectiu del qual és reduir la prevalença de sarna sarcòptica en determinades poblacions de fauna salvatge i previndre l'aparició en altres on no està present. Per a això, és necessari adoptar mesures en les poblacions de xicotets remugants domèstics.
  
Este pla contempla l'obligatorietat de la declaració de la malaltia en les explotacions de bestiar oví i caprí de la Comunitat Valenciana.
  
En les explotacions afectades s'establirà un tractament obligatori.
  
En les explotacions ubicades o el ramat de les quals pasture en àrees habitades per cabra salvatge es realitzaran dos tractaments preventius a l'any, i quedaran condicionats els moviments de bestiar oví i caprí cap eixes zones a l'estat sanitari dels animals.
  
En virtut d'això, vista la Llei 6/2003 de Ramaderia de la Comunitat Valenciana i, a proposta del director general d'Investigació i Innovació Agrària i Ramaderia.
  
ORDENE
  
Article 1. Objecte
  
Per la present ordre s'estableix un pla d'actuació en els ramats de xicotets remugants domèstics per a previndre i tractar l'aparició de sarna sarcòptica en estos i previndre, al seu torn, la possible transmissió a la fauna de remugants salvatges.
  
Article 2. Obligacions
  
Els titulars de les explotacions de bestiar oví i caprí de la Comunitat Valenciana, els veterinaris d'explotació i les d'agrupacions de defensa sanitària, en el marc de la xarxa de vigilància epidemiològica, comunicaran als servicis veterinaris oficials de la Conselleria d'Agricultura, Pesca i Alimentació els ramats en els quals aparega simptomatologia de sarna sarcòptica.
  
Els titulars de les explotacions i propietaris de bestiar oví i caprí realitzaran, amb caràcter obligatori, els plans d'actuació previstos en la present ordre.
  
Article 3. Àmbit d'actuació
  
La Comunitat Valenciana als efectes del Decret 177/2004, de 24 de setembre, per a les mesures d'actuació davant de l'aparició de la malaltia.
  
Els termes municipals continguts en l'annex I per a la realització de tractaments preventius obligatoris.
  
Article 4. Pla d'actuació
  
Davant del diagnòstic de sarna sarcòptica en les explotacions amb presència de símptomes, el tractament consistirà en l'aplicació via parenteral d'un producte que haja acreditat la seua eficàcia davant d'esta malaltia, simultàniament, en tots els animals del ramat. Els animals amb lesions seran aïllats i rebran un segon tractament via parenteral mentre que els que no presenten símptomes es tractaran via tòpica únicament per a garantir l'eliminació d'àcars. Tot el procediment es realitzarà davall la supervisió del veterinari competent qui determinarà l'interval de temps entre els dos tractaments. La mesura es complementarà amb un tractament acaricida de les instal·lacions.
  
Durant els 18 mesos següents a l'aparició de símptomes en un ramat es mantindrà una vigilància epidemiològica sistemàtica en els períodes de màxima expressió de la malaltia.
  
A més d'estes mesures, en els ramats que pasturen en els termes municipals descrits en l'annex I i no presenten símptomes, s'inclourà un tractament preventiu en el seu programa sanitari davant de la sarna a la tardor i primavera que consistirà, almenys, en un tractament tòpic antisarna.
  
Els tractaments preventius es realitzaran en totes les explotacions d'un municipi, en un termini no superior a un mes.
  
Article 5. Moviments
  
El trasllat de bestiar oví i caprí amb destinació vida cap a les zones definides en l'article 3 quedarà condicionat al fet que no existisca en els animals, objecte d'este ni en el ramat de procedència, evidències de presència de sarna sarcòptica en els sis mesos anteriors al trasllat, en cas contrari s'hauran d'acreditar dos tractaments amb un interval màxim de 15 dies previs al trasllat que consistirà com a mínim en un bany antisarna.
  
Disposicions finals
  
Primera
  
Es faculta el director general d'Investigació i Innovació Agrària i Ramaderia, a dictar les mesures pertinents per al desenvolupament d'esta ordre i, en particular, la relació de municipis de l'annex I.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana i, tindrà una vigència d'un any a partir del dia següent de la publicació.
  
València, 28 d'abril de 2005
  
El conseller d'Agricultura, Pesca i Alimentació,
  
JUAN G. COTINO FERRER
  
ANNEX I
  
Província de València:
  
Cortés de Pallás, Millares, Bicorp, Teresa de Cofrentes, Jarafuel, Jalance, Cofrentes, Tous, Yátova, Dos Aguas, Quesa, Ayora, Zarra i la part est del terme municipal de Requena, comprés entre la A3 i la N 322.
  
Província de Castelló:


Còpia Permalink ELI